*1.számú függelék*

**A NŐVÉRSZÁLLÓBAN A RENDELTETÉSSZERŰ HASZNÁLATOT BIZTOSÍTÓ ALAPSZOLGÁLTATÁSOK**

(vonatkozó kormányrendelet szerint)

**Tárgyi feltételként biztosítandó**

* férőhelyenként:
* minimum 5 m2 nettó lakóterület;
* nemek szerint elkülönített lakóhelyiségek;
* 1 ágy, (mérete legalább 90X200 cm), ágybetéttel, párnával, takaróval felszerelt;
* fekvőhelyszámnak megfelelő szék, legalább egy asztal, férőhelyenként egy 60x60 cm alapterületű ruhásszekrény-egység és egy éjjeliszekrény/falipolc;
* szobánként legalább egy központi (mennyezeti) lámpa (világítótest);
* ágynemű-biztosítás;
* igény esetén legalább kéthetente, új vendég esetén kötelező az ágyneműcsere;
* az országos településrendezési és építési követelményekről szóló 253/1997. (XII. 20.) Korm. rendelet (OTÉK) szerinti fürdőhelyiség, illemhely, felvonó, lift, parkoló,
* főzési és ételmelegítési és tárolási lehetőség biztosítása:
* konyha/étkező helyiség berendezése, felszereltsége: szintenként, 25 férőhelyenként egy főzőlap és 50 férőhelyenként egy kétrészes mosogató, legalább egy asztal és egy konyhaszekrény/tárolópolc;
* tárolási lehetőség férőhelyenként legalább 0,27m3 térfogategységű élelmiszer-tároló rekeszben és 50 férőhelyenként egy hűtőszekrényben;
* csomagtárolási lehetőség külön zárható helyiségben;
* fűtés, fűtési időszakban legalább 20 °C hőmérséklet;
* meleg víz biztosítása:
* férőhelyenként legalább 50 liter/nap mennyiséggel számolva,
* vízellátás biztosítása:
* férőhelyenként legalább 120 liter/nap mennyiséggel számolva,
* mosási és vasalási lehetőség biztosítása:
* 100 főre legalább 1 darab 5 kg ruha mosóteljesítményű automata mosógép és legalább egy vasalóállvány,
* 50 fő feletti szálláshelyen nappali tartózkodó helyiség;
* a szobákban a hűtőgépek, hajszárítók és a 200 watt teljesítmény alatti elektromos teljesítményű nem hőfejlesztő eszközök (TV, videó, kávé- és teafőző, szórakoztató elektronikai eszközök, kis fogyasztású háztartási eszközök) ellátására alkalmas elektromos hálózat,
* könnyen tisztítható padlóburkolat,
* évi két alkalommal a Nővérszálló nagytakarításának biztosítása,
* a közös használatú, továbbá a fürdő- és illemhelyiségek napi (munkanap) takarítása,
* kétévente az egészségügyi, fürdő- és illemhelyiségek higiéniai festése,
* szükség szerint, de évente legalább egy alkalommal az épület rovar- és kártevő-mentesítése;
* 24 órás portaszolgálat, az éjszakai bejárás lehetőségének biztosításával;
* tájékoztatás a szolgáltatásokról és a menekülési útvonalról.